CELEX: 62021CN0150
Language: el
Date: 2021-03-05 00:00:00
Title: Υπόθεση C-150/21: Αίτηση προδικαστικής αποφάσεως την οποία υπέβαλε το Sąd Rejonowy dla Łodzi-Śródmieścia w Łodzi (Πολωνία) στις 5 Μαρτίου 2021 — Ποινική διαδικασία κατά D. B.

16.8.2021   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 329/5
            
         
      Αίτηση προδικαστικής αποφάσεως την οποία υπέβαλε το Sąd Rejonowy dla Łodzi-Śródmieścia w Łodzi (Πολωνία) στις 5 Μαρτίου 2021 — Ποινική διαδικασία κατά D. B.
      (Υπόθεση C-150/21)
      (2021/C 329/07)
      Γλώσσα διαδικασίας: η πολωνική
      
         Αιτούν δικαστήριο
      
      Sąd Rejonowy dla Łodzi-Śródmieścia w Łodzi
      
         Ποινική διαδικασία ενώπιον του αιτούντος δικαστηρίου κατά
      
      D. B.
      
         Προδικαστικά ερωτήματα
      
      
                  1)
               
               
                  Πληροί μια απόφαση περί επιβολής χρηματικής ποινής, η οποία έχει εκδοθεί από κεντρική ολλανδική διοικητική αρχή προσδιοριζόμενη δυνάμει του άρθρου 2 της απόφασης-πλαισίου 2005/214/ΔΕΥ, της 24ης Φεβρουαρίου 2005, σχετικά με την εφαρμογή της αρχής της αμοιβαίας αναγνώρισης επί χρηματικών ποινών (1), και η οποία δύναται να προσβληθεί ενώπιον της εισαγγελίας που υπάγεται οργανωτικά στο Υπουργείο Δικαιοσύνης, το κριτήριο της «απόφασης η οποία προσβάλλεται σε δικαστήριο που έχει δικαιοδοσία σε ποινικές υποθέσεις» κατά την έννοια του άρθρου 1, στοιχείο α', σημείο ii, της απόφασης-πλαισίου;
               
            
                  2)
               
               
                  Πληρούται το κριτήριο της δυνατότητας προσβολής της απόφασης περί επιβολής χρηματικής ποινής ενώπιον «δικαστηρίου που έχει δικαιοδοσία σε ποινικές υποθέσεις» στην περίπτωση κατά την οποία η προσφυγή ενώπιον πρωτοβάθμιου δικαστηρίου είναι δυνατή σε μεταγενέστερο μόνο στάδιο της διαδικασίας, ήτοι μετά την έκδοση απορριπτικής διάταξης από την εισαγγελία, ενώ σε ορισμένες περιπτώσεις συνδέεται και με την ανάγκη καταβολής εγγύησης ίσης με το ποσό της επιβληθείσας ποινής;
               
            
         (1)  Απόφαση-πλαίσιο 2005/214/ΔΕΥ του Συμβουλίου, της 24ης Φεβρουαρίου 2005, σχετικά με την εφαρμογή της αρχής της αμοιβαίας αναγνώρισης επί χρηματικών ποινών (ΕΕ 2005, L 76, σ. 16).